ওয়াহাবি মতবাদ যে জিহাদ প্রচার করেছিল, তা তালেবান, আল কায়েদা, আইএসের মতবাদ থেকে ভিন্ন। মাওলানা মওদুদী জিহাদের যে মতবাদ প্রচার করেছিলেন, তাও ভিন্ন। গুপ্তহত্যার মতবাদ তারা কেউই প্রচার করেননি। ইসলামের নামে গুপ্তহত্যার কার্যক্রম কোরআন-হাদিসসম্মত নয়। ওয়াহাবি মতবাদ নিয়ে রায়বেরিলির সৈয়দ আহমদ ও চব্বিশ পরগনার তিতুমীর সম্মুখসমরে শহীদ হয়েছিলেন। তারা গণআন্দোলনে বিশ্বাসী ছিলেন। গুপ্তহত্যায় বিশ্বাসী ছিলেন না। গণঅভ্যুত্থানে বিশ্বাসী ছিলেন। আরব জাতিগুলোর বিশেষ দুর্গতির মধ্যে, সাম্রাজ্যবাদী বিশ্বব্যবস্থার চরম অন্যায়ের মধ্যে তালেবান, হুজি, আল কায়েদা, আইএস ইত্যাদি জঙ্গিবাদী সংগঠনের উত্থান। তারা জীবনের ঝুঁকি নিয়ে, জীবন দিয়ে এসব করছে। সাম্রাজ্যবাদী শক্তি যুদ্ধ ও গণহত্যা চালিয়ে এদের নিঃশেষ করতে পারবে?